

**PRIENŲ RAJONO SAVIVALDYBĖS MERAS**

**POTVARKIS**

**DĖL 2024–2025 METŲ ŠILDYMO SEZONO PRADŽIOS**

Nr.

Prienai

Vadovaudamasi Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 9 punktu, Lietuvos Respublikos šilumos ūkio įstatymo 13 straipsnio 1 dalimi, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 ,,Dėl Šilumos tiekimo ir vartojimo taisyklių patvirtinimo“, 61, 63 punktais ir atsižvelgdama į meteorologines sąlygas:

1. N u r o d a u 2024–2025 m. šildymo sezoną pradėti nuo 2024 m. spalio 7 d. Daugiabučių namų savininkai, nusprendę pradėti savo pastatų šildymą kitu laiku negu nustatyta šildymo sezono pradžia, apie priimtą sprendimą privalo raštu pranešti šilumos tiekėjui.

2. P a v e d u Savivaldybės administracijos Bendrojo skyriaus vyriausiajai specialistei Monikai Bambalaitei su šiuo potvarkiu supažindinti biudžetinių įstaigų ir šilumos tiekėjų vadovus.

3. N u r o d a u šį potvarkį paskelbti Savivaldybės interneto svetainėje.

Šis potvarkis per vieną mėnesį nuo jo paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

.

Vicemerė, pavaduojanti merą Jūratė Zailskienė

Parengė

Dainius Sodaitis